20.10.2022
ET
Euroopa Liidu Teataja
L 272 I/1
II (Muud kui seadusandlikud aktid)
MÄÄRUSED NÕUKOGU RAKENDUSMÄÄRUS (EL) 2022/1985, 20. oktoober 2022, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega
EUROOPA LIIDU NÕUKOGU,
võttes arvesse Euroopa Liidu toimimise lepingut, võttes arvesse nõukogu 17. märtsi 2014. aasta määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, (1) eriti selle artikli 14 lõiget 1, võttes arvesse liidu välisasjade ja julgeolekupoliitika kõrge esindaja ettepanekut ning arvestades järgmist: (1)
Nõukogu võttis 17. märtsil 2014 vastu määruse (EL) nr 269/2014.
(2)
Liit toetab endiselt vankumatult Ukraina suveräänsust ja territoriaalset terviklikkust.
(3)
Iraani režiim toetab sõjaliselt Venemaa provotseerimata ja põhjendamatut agressioonisõda Ukraina vastu.
Olukorra tõsidust arvesse võttes leiab nõukogu, et määruse (EL) nr 269/2014 I lisas esitatud selliste füüsiliste ja juriidiliste isikute, üksuste ja asutuste loetellu, kelle suhtes kohaldatakse piiravaid meetmeid, tuleks lisada kolm isikut ja üks üksus, kes on seotud mehitamata õhusõidukite väljatöötamise ja Venemaale tarnimisega.
(4)
Määruse (EL) nr 269/2014 I lisa tuleks seetõttu vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1 Määruse (EL) nr 269/2014 I lisa muudetakse vastavalt käesoleva määruse lisale.
Artikkel 2 Käesolev määrus jõustub Euroopa Liidu Teatajas avaldamise päeval.
(1) ELT L 78, 17.3.2014, lk 6.